Document ID: 32008R0458

KOMISSION ASETUS (EY) N:o 458/2008,
annettu 26 päivänä toukokuuta 2008,
raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä 20 päivänä joulukuuta 2002 annetun neuvoston asetuksen (EY) N:o 2368/2002 (1) ja erityisesti sen 19 ja 20 artiklan,
sekä katsoo seuraavaa:
(1)
Kimberleyn prosessin sertifiointijärjestelmän puheenjohtaja antoi 20 päivänä marraskuuta 2007 ilmoituksen päätöksestään lisätä Kongon tasavalta osanottajien luetteloon 8 päivästä marraskuuta 2007 alkaen.
(2)
Liitettä II olisi tämän vuoksi muutettava.
(3)
Bulgaria, Romania ja Saksa ovat ilmoittaneet komissiolle niiden yhteisön viranomaisia koskevien tietojen muutoksista.
(4)
Liitettä III olisi tämän vuoksi muutettava,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2368/2002 liite II tämän asetuksen liitteellä I.
2 artikla
Korvataan asetuksen (EY) N:o 2368/2002 liite III tämän asetuksen liitteellä II.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä toukokuuta 2008.

Labels: 10
14
7
3
18